Altichiero
Store norske leksikon,Kunst og estetikk,Bildende kunst,Kunsthistorie,Middelalderkunst
Altichiero var en italiensk freskomaler. Han var virksom i Verona og Padova i siste halvdel av 1300-tallet, og var en av forløperne for Masaccio.
Altichiero utførte to utsmykninger i kirken San Antonio i Padova, Capella di San Felice (fullført rundt 1379) og Oratorio di S. Giorgio (mellom 1378 og 1384). Verkene viser en videreutvikling av Giottos realisme, blant annet i karakteristikken av figurenes bevegelser og uttrykk. Det er pekt på at Altichieros arkitekturbakgrunner tar skrittet fra å være kulisser over til å illudere virkelige bygninger. Jacopo Avanzo var hans medhjelper under arbeidet med begge verkene. Les mer i Store norske leksikon kunst i Italia før 1900 middelalderen freske gotikk